CELEX: 32021R0479
Language: el
Date: 2021-03-22 00:00:00
Title: Κανονισμός (EE) 2021/479 του Συμβουλίου της 22ας Μαρτίου 2021 για την τροποποίηση του κανονισμού (ΕΕ) αριθ. 401/2013 σχετικά με περιοριστικά μέτρα έναντι της Μιανμάρ/Βιρμανίας

22.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 99/13
               
            
         ΚΑΝΟΝΙΣΜΟΣ (EE) 2021/479 ΤΟΥ ΣΥΜΒΟΥΛΙΟΥ
         της 22ας Μαρτίου 2021
         για την τροποποίηση του κανονισμού (ΕΕ) αριθ. 401/2013 σχετικά με περιοριστικά μέτρα έναντι της Μιανμάρ/Βιρμανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 215,
         Έχοντας υπόψη την απόφαση (ΚΕΠΠΑ) 2021/482 του Συμβουλίου, της 22ας Μαρτίου 2021, για την τροποποίηση της απόφασης 2013/184/ΚΕΠΠΑ σχετικά με περιοριστικά μέτρα κατά της Μιανμάρ/Βιρμανίας (1),
         Έχοντας υπόψη την κοινή πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 401/2013 του Συμβουλίου (2) θέτει σε εφαρμογή τα μέτρα που προβλέπονται στην απόφαση 2013/184/ΚΕΠΠΑ (3).
                  
               
                     (2)
                  
                  
                     Στις 22 Μαρτίου 2021, το Συμβούλιο εξέδωσε την απόφαση (ΚΕΠΠΑ) 2021/482 , με την οποία τροποποιήθηκε η απόφαση 2013/184/ΚΕΠΠΑ, συμπεριλαμβανομένου του τίτλου της. Διευρύνθηκαν επίσης τα κριτήρια καταχώρισης, ώστε να καταστεί δυνατή η εφαρμογή στοχευμένων περιοριστικών μέτρων κατά φυσικών και νομικών προσώπων, οντοτήτων και φορέων των οποίων οι δραστηριότητες υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και κατά νομικών προσώπων, οντοτήτων και φορέων που ανήκουν στις ένοπλες δυνάμεις της Μιανμάρ (Tatmadaw) ή ελέγχονται από αυτές ή παράγουν έσοδα για τις ένοπλες δυνάμεις της Μιανμάρ (Tatmadaw), παρέχουν στήριξη σε αυτές ή επωφελούνται από αυτές, συμβάλλοντας έτσι σε δραστηριότητες ή επωφελούμενοι από δραστηριότητες που υπονομεύουν τη δημοκρατία και το κράτος δικαίου ή σοβαρές παραβιάσεις των ανθρωπίνων δικαιωμάτων στη Μιανμάρ/Βιρμανία.
                  
               
                     (3)
                  
                  
                     Απαιτείται κανονιστική δράση στο επίπεδο της Ένωσης για να τεθούν σε εφαρμογή τα μέτρα που προβλέπονται στην απόφαση (ΚΕΠΠΑ) 2021/482 ιδίως προκειμένου να διασφαλιστεί η ομοιόμορφη εφαρμογή τους από τους οικονομικούς φορείς σε όλα τα κράτη μέλη.
                  
               
                     (4)
                  
                  
                     Επομένως, ο κανονισμός (ΕΕ) αριθ. 401/2013 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) αριθ. 401/2013 τροποποιείται ως εξής:
            
                        1)
                     
                     
                        ο τίτλος αντικαθίσταται από τον ακόλουθο τίτλο:
                        «Κανονισμός (ΕΕ) αριθ. 401/2013 του Συμβουλίου σχετικά με περιοριστικά μέτρα λόγω της κατάστασης στη Μιανμάρ/Βιρμανία και την κατάργηση του κανονισμού (ΕΚ) αριθ. 194/2008»·
                     
                  
                        2)
                     
                     
                        στο άρθρο 4α, η παράγραφος 3 αντικαθίσταται από το ακόλουθο κείμενο:
                        
                           «3.   Το παράρτημα IV περιλαμβάνει:
                           
                                       α)
                                    
                                    
                                       φυσικά πρόσωπα από τις ένοπλες δυνάμεις της Μιανμάρ (Tatmadaw), την αστυνομία της Μιανμάρ και τη συνοριοφυλακή που ευθύνονται για σοβαρές παραβιάσεις των ανθρωπίνων δικαιωμάτων στη Μιανμάρ/Βιρμανία·
                                    
                                 
                                       β)
                                    
                                    
                                       φυσικά και νομικά πρόσωπα, οντότητες ή φορείς, των οποίων οι ενέργειες, οι πολιτικές ή οι δραστηριότητες υπονομεύουν τη δημοκρατία ή το κράτος δικαίου στη Μιανμάρ/Βιρμανία ή τα οποία συμμετέχουν ή παρέχουν στήριξη σε ενέργειες που απειλούν την ειρήνη, την ασφάλεια ή τη σταθερότητα της Μιανμάρ/Βιρμανίας·
                                    
                                 
                                       γ)
                                    
                                    
                                       φυσικά πρόσωπα από τις ένοπλες δυνάμεις της Μιανμάρ (Tatmadaw), την αστυνομία της Μιανμάρ και τη συνοριοφυλακή που ευθύνονται για την παρεμπόδιση της παροχής ανθρωπιστικής βοήθειας στους αμάχους που τη χρειάζονται·
                                    
                                 
                                       δ)
                                    
                                    
                                       φυσικά πρόσωπα από τις ένοπλες δυνάμεις της Μιανμάρ (Tatmadaw), την αστυνομία της Μιανμάρ και τη συνοριοφυλακή που ευθύνονται για την παρεμπόδιση της διεξαγωγής ανεξάρτητων ερευνών για εικαζόμενες σοβαρές παραβιάσεις των ανθρωπίνων δικαιωμάτων·
                                    
                                 
                                       ε)
                                    
                                    
                                       νομικά πρόσωπα, οντότητες ή φορείς που ανήκουν στις ένοπλες δυνάμεις της Μιανμάρ (Tatmadaw) ή ελέγχονται από αυτές και παράγουν έσοδα για τις ένοπλες δυνάμεις της Μιανμάρ (Tatmadaw), παρέχουν στήριξη σε αυτές ή επωφελούνται από αυτές·
                                    
                                 
                                       στ)
                                    
                                    
                                       φυσικά ή νομικά πρόσωπα, οντότητες ή φορείς που συνδέονται με αυτούς που αναφέρονται στα στοιχεία α) έως ε).»·
                                    
                                 
                     
                  
                        3)
                     
                     
                        παρεμβάλλεται το ακόλουθο άρθρο:
                        
                           «Άρθρο 4δα
                           
                              1.   Κατά παρέκκλιση από το άρθρο 4α, οι αρμόδιες αρχές των κρατών μελών μπορούν να επιτρέπουν την αποδέσμευση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων κεφαλαίων ή οικονομικών πόρων, υπό τους όρους που κρίνουν κατάλληλους, αφού διαπιστώσουν ότι η παροχή των εν λόγω κεφαλαίων ή οικονομικών πόρων είναι αναγκαία για ανθρωπιστικούς σκοπούς, όπως η παροχή ή η διευκόλυνση της παροχής βοήθειας, συμπεριλαμβανομένων ιατροφαρμακευτικού υλικού και τροφίμων, για τη μεταφορά εργαζομένων στον ανθρωπιστικό τομέα και της σχετικής βοήθειας ή για επιχειρήσεις εκκένωσης από τη Μιανμάρ/Βιρμανία.
                           
                           
                              2.   Το οικείο κράτος μέλος ενημερώνει τα άλλα κράτη μέλη και την Επιτροπή για κάθε άδεια που χορηγεί βάσει της παραγράφου 1, εντός τεσσάρων εβδομάδων από τη χορήγηση της άδειας.».
                           
                        
                     
                  
         
            Άρθρο 2
            Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 22 Μαρτίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Βλέπε σελίδα 37της παρούσας Επίσημης Εφημερίδας.
         
            (2)  Κανονισμός (ΕΕ) αριθ. 401/2013 του Συμβουλίου, της 2ας Μαΐου 2013, σχετικά με περιοριστικά μέτρα έναντι της Μιανμάρ/Βιρμανίας και την κατάργηση του κανονισμού (ΕΚ) αριθ. 194/2008 (ΕΕ L 121 της 3.5.2013, σ. 1).
         
            (3)  Απόφαση 2013/184/ΚΕΠΠΑ του Συμβουλίου, της 22ας Απριλίου 2013, σχετικά με περιοριστικά μέτρα κατά της Μιανμάρ/Βιρμανίας και την κατάργηση της απόφασης 2010/232/ΚΕΠΠΑ (ΕΕ L 111 της 23.4.2013, σ. 75).